Os pelos son utils ta l'homeostasia, camuflache y proteición. Os pelos s'orichinan d'a epidermis (compuestos prenzipalment de queratina) y adintro d'els se i puet destinguir una parte que surte per alto d'a superfizie d'a piel y una parte més interna, dita radiz, que ye més ampla y gosa clamar-se bulbo piloso. A radiz d'o pelo se troba guardada dintro d'una suerte d'estuchet d'orichen epidermico dito foliclo, ta lo qual i esembocan as glandulas sebacias (encaregadas de lubricar o pelo) y s'insertalro musculo piloeretor que ha de fer alzar o pelo. En as espezies que viven dintro de l'augua y tabién en aquelas que fan vida en paises tropicals, os pelos tienden a desminuir a suya mida y numbro, cosa que tamién puet pasar no pocas vegadas con a edat de l'individuo en espezies d'altros habitatz.